Foto’s: Talle dood ná tornado tref | Maroela Media
Foto’s: Talle dood ná tornado tref
ŉ Tornado het die dood van minstens 22 mense veroorsaak en talle beseer nadat dit die suidoostelike dele van die Amerikaanse deelstaat Alabama getref het.
Die tornado was die gevolg van ŉ hewige stormstelsel wat groot skade aangerig en talle ander tornado’s veroorsaak het.
Hommeltuie word intussen ingespan om na oorlewendes te soek. Volgens die polisie het die tornado ŉ spoor van verwoesting agtergelaat met huise wat platgevee is. Talle mense het ernstige beserings opgedoen en die dodetal sal na verwagting styg.
Foto: WKRG-TV via AP
Lee County het die ergste deurgeloop en tientalle nooddienspersoneel en reddingswerkers is na die toneel ontbied. Die storm het ook al grootskaalse skade in dele van Georgia, Suid-Carolina en Florida veroorsaak.
Pres. Donald Trump het ŉ beroep op inwoners van Alabama en omliggende gebiede gedoen om veilig te bly en versigtig te wees. “Aan die families en vriende van die slagoffers en die beseerdes – God seën julle.”
Talle tornadowaarskuwings is in dele van Alabama, Georgia, Florida en Suid-Carolina uitgereik.
Foto: Kara Coleman Fields/Opelika-Auburn News via AP
Die wêreld in foto’s – 4 Maart 2019
Sjoe !! Dis erg !!
🌹 moet verskriklik wees om te beleef…💔
woorde van troos,ontbreek…
Holy moly maar die ou spook is weer kwaad.
By ons is daar ook probleme maar hierdie goed soos orkane, monsoon reëns, aardbewings, oorstromings ens. is erger. By ons is moord, roof, stakings, verkragting, rassisme, en . . . Nou weet ek nie of dit hier beter gaan . . .
Wat n vreeslike ramp! En tog bly God se genade groot. Mag die families wat aangeraak is vrede vind in die palm van God se hand